CELEX: 52015PC0805
Language: da
Date: 2015-11-23
Title: Forslag til RÅDETS AFGØRELSE om den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester

EUROPA-KOMMISSIONEN
            Bruxelles, den 23.11.2015
            COM(2015) 805 final
            2015/0271(NLE)
            Forslag til
            RÅDETS AFGØRELSE
            om den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               1.1.Begrundelse og formål
            
            
               Generelt
            
            
               Nærværende forslag vedrører den holdning, der skal indtages i Eurocontrols Permanente Kommission (Permanent Commission) vedrørende definitionen af Eurocontrols roller og opgaver samt Eurocontrols aktiviteter inden for området centraliserede tjenester. Der er planlagt et møde i Den Permanente Kommission den 8.- 9. december, hvor disse to punkter vil blive behandlet.
            
            
               Baggrunden er de særlige forhold, der gør sig gældende for Eurocontrols aktiviteter, og som fører til en vis grad af overlapning med Unionens aktiviteter på områder, der er omfattet af EU-lovgivningen.
            
            
               I løbet af de seneste ti år er der gjort en indsats for at undgå sådanne overlapninger og for at opnå de bedst mulige resultater under hensyntagen til de tilgængelige ressourcer på begge sider. Som følge heraf varetager Eurocontrol opgaver i henhold til lovgivningen vedrørende det fælles europæiske luftrum (SES). Eurocontrol har fået pålagt tre vigtige opgaver/roller:
            
            
               (1)at yde teknisk bistand til Kommissionen og EASA (Det Europæiske Luftfartssikkerhedsagentur) for at bistå dem med deres reguleringsforanstaltninger i overensstemmelse med aftalen på højt plan mellem EU og Eurocontrol af 29. oktober 2012
            
            
               (2)at fungere som præstationsvurderingsorgan for at bistå Kommissionen i udviklingen og gennemførelsen af præstationsordningen (udpeges af Kommissionen indtil udgangen af 2016)
            
            
               (3)at fungere som netforvalter for ATM-netfunktionerne (Air Traffic Management – lufttrafikstyring) (udpeges af Kommissionen indtil udgangen af 2019).
            
            
               Desuden er Eurocontrol sammen med EU stiftende medlem af SESAR-fællesforetagendet (siden 2007).
            
            
               Aftalen på højt plan fra 2012 anerkender det bidrag, som de to organisationer kan yde til den europæiske ATM. De respektive roller – EU som fælleseuropæisk reguleringsmyndighed og Eurocontrol som yder af teknisk bistand til gennemførelsen af målene i politikken for det fælles europæiske luftrum – blev bekræftet i denne aftale.
            
            
               Ovennævnte forhold skal ses i relation til definitionen af Eurocontrols roller og opgaver, som er det første punkt, der skal behandles af Den Permanente Kommission på ovennævnte møde. 
            
            
               På nuværende tidspunkt er driften af Eurocontrol i princippet omfattet af den internationale konvention vedrørende samarbejde om luftfartens sikkerhed, som blev ændret ved en protokol undertegnet i Bruxelles den 12. februar 1981 ("den ændrede konvention"). De kontraherende parter undertegnede imidlertid en konsolideret protokol den 27. juni 1997, som bl.a. har til formål at ændre definitionen af Eurocontrols opgaver. Konventionen som ændret ved denne protokol omtales sædvanligvis som "den reviderede konvention". Den konsoliderede protokol er dog endnu ikke trådt i kraft.
            
            
               Den 9. december 1997 vedtog Eurocontrols Permanente Kommission beslutning nr. 71 om hurtig anvendelse af artikel 2, stk. 1, i den reviderede konvention, hvori det fastlægges, hvilke opgaver organisationen skal varetage.
            
            
               Arbejdet i Eurocontrols studiegruppe (Study Group) om en reform af organisationen omfatter bl.a. dette aspekt. På dens sjette møde den 19. oktober 2015 gav denne studiegruppe Eurocontrol-Agenturet (Eurocontrol Agency) til opgave at udarbejde et udkast til en retsakt fra Den Permanente Kommission, der definerer organisationens fremtidige roller, opgaver og funktioner. Dette udkast skal forelægges til vedtagelse på det næste møde i Den Permanente Kommission den 8.-9. december 2015.
            
            
               Den Permanente Kommissions beslutning desangående vil få retsvirkninger. I henhold til Eurocontrols gældende institutionelle rammer, som er fastlagt i den ændrede konvention, har Den Permanente Kommission ansvaret for "udformningen af organisationens generelle politik".
            
            
               Definitionen af roller og opgaver vil ligeledes være bestemmende for Eurocontrols fremtidige tiltag og samtidig afspejle, hvad organisationen betragter som lovlige aktiviteter. Denne definition vil være bindende for alle Eurocontrol-medlemsstaterne, herunder EU-medlemsstaterne.
            
            
               Det skal i den forbindelse bemærkes, at Den Permanente Kommissions beslutning kan have konsekvenser for anvendelsen af EU-lovgivningen og navnlig for integriteten af EU’s kompetencer, da EU-lovgivningen vedrører vigtige områder, som Eurocontrol beskæftiger sig med. I nogle tilfælde afhænger Eurocontrols rolle og aktiviteter af beslutninger, der træffes på EU-niveau (se ovenfor). Det er derfor vigtigt at sikre, at definitionen af Eurocontrols roller og opgaver ikke er i strid med EU-lovgivningen og i særdeleshed ikke med EU’s kompetencer, og at den ikke foregriber fremtidige EU-tiltag.
            
         
         
            
               Det andet punkt, der skal behandles på ovennævnte møde i Den Permanente Kommission, vedrører Eurocontrols aktiviteter på området centraliserede tjenester. Nærmere bestemt forventes det, at der vedtages en beslutning vedrørende finansieringen af visse centraliserede tjenester. Spørgsmålet om centraliserede tjenester skal ses i sammenhæng med Unionens aktiviteter inden for SESAR-projektet (forskningsprojektet vedrørende lufttrafikstyring i det fælles europæiske luftrum) og netfunktionerne, jf. forordning (EU) nr. 677/2011. I den forbindelse skal det understreges, at leveringen af disse centraliserede tjenester forudsætter, at den nødvendige ATM-infrastruktur er tilgængelig på centrale, regionale og lokale steder, alt efter omstændighederne. Etableringen af denne infrastruktur afhænger af beslutninger, der skal træffes på EU-niveau inden for rammerne af SESAR. Dette gælder særligt for luft-jord- og jord-jord-kommunikationssystemer. Disse beslutninger skal træffes på grundlag af dybdegående analyser af omkostninger og fordele, forvaltning, investering, sikkerhed og forsvar samt en identifikation af den merværdi, der er forbundet med den centraliserede levering af disse tjenester, herunder tjenester der allerede er etableret i begrænset omfang. Desuden kan levering af centraliserede tjenester kræve beslutninger på EU-niveau om netforvalterens rolle som leverandør af de centraliserede tjenester. Under disse omstændigheder er det for tidligt, hvis Eurocontrol træffer beslutning om finansiering af visse centraliserede tjenester på nuværende tidspunkt. En sådan beslutning kan foregribe fremtidige aktiviteter, der udføres af Eurocontrol, og påvirke Unionens aktiviteter på dette område negativt, navnlig hvad angår SESAR. Derfor er det nødvendigt at anmode om udsættelse af nævnte beslutning, da Unionen ikke i øjeblikket er i besiddelse af tilstrækkelige oplysninger til at vurdere situationen.
            
            
               Eurocontrols organer giver ikke Unionen adgang til Den Permanente Kommission. Derimod har medlemsstaterne, herunder alle EU-medlemsstaterne, adgang. Derfor skal EU-medlemsstaterne repræsentere den holdning, der er beskrevet i nærværende forslag, i Den Permanente Kommission.
            
            
               I medfør af artikel 4, stk. 3, i traktaten om Den Europæiske Union er både medlemsstaterne og Unionens institutioner forpligtet til at repræsentere den samme holdning i Eurocontrols Midlertidige Råd (Provisional Council), som er det kompetente forberedende organ.
            
            
               
            
               Baggrundsinformation om Eurocontrols roller og opgaver 
            
            
               I 2013 indledte Eurocontrol en debat om en reform af organisationen. Den 4. december 2013 nedsatte Eurocontrols Permanente Kommission en intern studiegruppe, der skal undersøge, på hvilke områder det kan blive nødvendigt at ændre Eurocontrolkonventionen for at tilpasse den til ændringerne på lufttrafikstyringsområdet i Europa.
            
            
               Drøftelserne har været i gang i de seneste to år. På det seneste møde i Eurocontrols studiegruppe den 19. oktober 2015 konkluderede formanden for gruppen, at Eurocontrol-Agenturet skal udarbejde et forslag om Eurocontrols tjenester, roller og opgaver som beskrevet i kapitel 4 i et oplæg fra en række Eurocontrol-medlemsstater (Eurocontrol Study Group of Alternates action paper CN-SG-6-2015-2: "Future role and tasks of the Organisation"), og som der ifølge formanden er tilstrækkelig enighed om i studiegruppen.
            
            
               En retsakt fra Den Permanente Kommission om organisationens roller og opgaver skal efter planen vedtages på det 44. møde i Det Midlertidige Råd (PC44) den 9. december 2015. I denne retsakt henvises der til den gældende beslutning nr. 71 af 9. december 1997 om hurtig anvendelse af artikel 2, stk. 1, i den reviderede konvention.
            
            
               Baggrundsinformation om udviklingen af centraliserede ATM-tjenester 
            
            
               Eurocontrol-Agenturet er nået langt i sit arbejde med konceptet centraliserede tjenester, siden det blev indledt i slutningen af 2012. Eurocontrol-Agenturet fik af Den Permanente Kommission i februar 2014 godkendelse til at påbegynde en trinvis vurdering og demonstration af den driftsmæssige, tekniske og økonomiske gennemførlighed af disse potentielle centraliserede tjenester, idet man anerkendte, at tjenesterne befinder sig på forskellige udviklingstrin. Siden da har Eurocontrol-Agenturet afholdt en række workshops og har udviklet driftskoncepter (CONOPS) for flere centraliserede tjenester. Det har udarbejdet en omfattende cost-benefit-analyse og fået den godkendt af en uafhængig konsulent. De nærmere enkeltheder i cost-benefit-analysen er dog ikke gjort til genstand for offentlig kontrol.
            
            
               Det forventes, at der på det 44. møde i Det Midlertidige Råd (PC44) den 9. december 2015 vedtages en retsakt fra Den Permanente Kommission om finansiering af centraliserede tjenester. Hensigten med retsakten er at igangsætte demonstrationsfasen for visse centraliserede tjenester.
            
            
               2.JURIDISKE ASPEKTER AF FORSLAGET
            
            
               På baggrund af ovenstående og baseret på artikel 100, stk. 2, og artikel 218, stk. 9, i traktaten om Den Europæiske Unions funktionsmåde foreslås det at vedtage den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester.
            
            
               2015/0271 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 9,
            
            
               under henvisning til forslag fra Europa-Kommissionen, og
            
         
         
            
               ud fra følgende betragtninger:
            
            
               (1)Eurocontrols Permanente Kommission har ved beslutning nr. 123 af 4. december 2013 nedsat en studiegruppe, der skal undersøge, på hvilke områder det kan blive nødvendigt at ændre Eurocontrolkonventionen for at tilpasse den til udviklingen på lufttrafikstyringsområdet i Europa.
            
            
               (2)Studiegruppen gav den 19. oktober 2015 Eurocontrol-Agenturet til opgave at udarbejde et udkast til en retsakt fra Den Permanente Kommission, der fastlægger organisationens fremtidige roller, opgaver og funktioner.
            
            
               (3)Et udkast til beslutning fra Den Permanente Kommission vedrørende organisationens roller og opgaver er sat på dagsordenen for mødet den 8.-9. december 2015.
            
            
               (4)Denne beslutning får retsvirkninger. I henhold til organisationens gældende institutionelle rammer, som er fastlagt i den internationale Eurocontrolkonvention, ændret ved protokol undertegnet i Bruxelles den 12. februar 1981 ("den ændrede konvention"), har Den Permanente Kommission ansvaret for "udformningen af organisationens generelle politik". Definitionen af roller og opgaver vil ligeledes være bestemmende for Eurocontrols fremtidige tiltag og samtidig afspejle, hvad organisationen betragter som lovlige aktiviteter. Denne definition vil være bindende for alle medlemmerne af Eurocontrol, herunder EU-medlemsstaterne. 
            
            
               (5)Definitionen af Eurocontrols roller og opgaver, der er genstand for Den Permanente Kommissions beslutning, kan have konsekvenser for anvendelsen af EU-lovgivningen og navnlig for integriteten af EU’s kompetencer, da EU-lovgivningen vedrører vigtige områder, som Eurocontrol beskæftiger sig med. I nogle tilfælde afhænger Eurocontrols rolle og aktiviteter af beslutninger, der tages på EU-niveau.
            
            
               (6)Det er derfor vigtigt at sikre, at definitionen af Eurocontrols roller og opgaver ikke er i strid med EU-lovgivningen og i særdeleshed ikke med EU’s kompetencer, og at den ikke foregriber fremtidige EU-tiltag. 
            
            
               (7)På samme møde kan Den Permanente Kommission vedtage en beslutning om centraliserede tjenester.
            
            
               (8)Denne beslutning forventes at vedrøre finansieringen af visse centraliserede tjenester. Unionen er i øjeblikket ikke i besiddelse af tilstrækkelige oplysninger til at vurdere indholdet af en sådan beslutning. En sådan beslutning kan foregribe fremtidige aktiviteter, der udføres af Eurocontrol, og påvirke Unionens aktiviteter på dette område negativt, navnlig hvad angår forskning i lufttrafikstyring i det fælles europæiske luftrum (SESAR). Derfor bør beslutningen om dette spørgsmål udskydes. 
            
            
               (9)Den holdning, der skal indtages på vegne af Den Europæiske Union i Eurocontrols Permanente Kommission, bør derfor fastlægges — 
            
            
               BESTEMT FØLGENDE:
            
            
               Artikel 1
            
            
               Den holdning, som medlemsstaterne indtager på vegne af Den Europæiske Union i Eurocontrols Permanente Kommission vedrørende Eurocontrols roller og opgaver samt centraliserede tjenester, skal være i overensstemmelse med bilaget.
            
            
               Medlemsstaterne handler i fællesskab i Unionens interesse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
            
            
               
            
         
         
            
               
               
                     Formand
               
            
         
         
      
    ---documentbreak--- 
      
         
               EUROPA-KOMMISSIONEN
            Bruxelles, den 23.11.2015
            COM(2015) 805 final
            BILAG
            til 
            RÅDETS AFGØRELSE
            om den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester
            
               
         
         
            
               BILAG
            
            
               til 
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester
            
            
               I. Eurocontrols roller og opgaver
            
            
               Unionen anmoder om, at den foreslåede tekst vedrørende Eurocontrols tjenesteydelser, roller og opgaver på ingen måde påvirker Unionens kompetencer, og at den ikke foregriber fremtidige EU-tiltag. Specifikke opgaver, der i øjeblikket midlertidigt udføres af Eurocontrol i henhold til EU's retlige ramme, må ikke fremstå som opgaver, der er uafhængige af EU's beslutninger.
            
            
               Unionen anmoder om følgende ændringer i forhold til listen over Eurocontrols roller og opgaver i bilaget til Eurocontrols oplæg CN-SG-6-2015 af 16. november 2015 om organisationens roller og opgaver:
            
            
               (1)Hvad angår artikel 2, stk. 1, om "Funktioner og tjenester"
            
            
               (a)Lufttrafikregulering central lufttrafikstyring
            
            
               (b)ATM-netfunktioner, hvis tildelt på vegne af Den Europæiske Union
            
            
               (c)ATM- funktioner opgaver på vegne af ICAO for EUR/NAT-regionen
            
            
               (d)fastsættelse, fakturering og opkrævning af luftfartsafgifter
            
            
               (e)levering af lufttrafiktjenester i MUAC med forbehold af resultatet af drøftelserne mellem medlemsstaterne og Eurocontrol
            
            
               (f)centrale funktioner og tjenester, som f.eks. EAD, ARTAS/CAMOS og andre centrale tjenester, som Den Permanente Kommission kan overdrage til Eurocontrol efter aftale med Unionen.
            
            
               (2)Hvad angår artikel 2, stk. 2, om "Roller":
            
            
               (a)Hvad angår "Støtte", ønskes følgende ændringer:
            
            
               i.støtte til dens medlemsstater, nationale sikkerhedsmyndigheder, luftfartstjenesteudøvere og andre relevante interessenter
            
            
               ii.støtte til EU-organer, herunder levering af ekspertise til støtte for regulerende virksomhed i overensstemmelse med aftalen på højt plan mellem EU og Eurocontrol af 29. oktober 2012 efter anmodning af disse organer
            
            
               iii.lette og fremme europæiske interesser i ikke-ECAC-stater i ATM-anliggender i tæt samarbejde med dens medlemsstater, deres luftfartstjenesteudøvere og sektoren og EU, med undtagelse af de områder, der er omfattet af EU’s regler, og under iagttagelse af EU’s kompetencer
            
         
         
            
               iv.bidrag til SESAR (FoU, ajourføring og implementering af ATM-masterplanen) – på grundlag af dens ekspertise på ATM-området, den fælleseuropæiske dækning, civil-militære aspekter og dens rolle i central lufttrafikstyring netstyring – i overensstemmelse med relevant EU-lovgivning
            
            
               v.tilvejebringe forsknings- og dertil knyttede simuleringsfaciliteter, f.eks. til SESAR, forskningsaktiviteter i tillæg til SESAR og ændringer i luftrumsstatus i overensstemmelse med EU’s relevante lovgivning, hvor det er muligt
            
            
               vi.tilbyde uddannelse/videreuddannelse til medlemsstaternes organisationer.
            
            
               (b)Hvad angår "Samarbejdsmekanismer", ønskes følgende ændringer:
            
            
               i.lette og fremme koordinationen mellem civile og militære myndigheder i forbindelse med udviklingen i ATM/ANS
            
            
               ii.støtte medlemsstaterne i ICAO under iagttagelse af EU’s kompetencer
            
            
               iiisamarbejde med andre regioner i verden efter aftale med medlemsstaterne for at sikre koordinering med EU
            
            
               iv.internationalt samarbejde/koordinering (ICAO, FAA, NATO osv.) på vegne af de af dens medlemmer, der ikke er EU-medlemsstater
            
            
               v.på deres anmodning rådgive ikke-EU-stater om spørgsmål vedrørende sikkerhed og præstationer i forbindelse med ATM under iagttagelse af  ICAO's, EU's og EASA's regler på dette område for på grundlag heraf at øge harmoniseringen, sikkerheden, den driftsmæssige effektivitet og stordriftsfordelene. på deres anmodning rådgive de medlemmer, der ikke er EU-medlemsstater og ikke har indgået aftaler med Unionen, om spørgsmål vedrørende sikkerhed og præstationer i forbindelse med ATM i overensstemmelse med ICAO's regler, idet der koordineres med EU, og EU’s kompetencer iagttages. 
            
            
               (c)Hvad angår "Fælleseuropæiske ATM-data og -oplysninger", ønskes følgende ændringer:
            
            
               i.indsamling og analyse af data, herunder præstationsdata, sikkerhedsdata osv. (for at "vedligeholde" systemer og data til støtte for lovgivningsarbejdet) for stater, der ikke er EU-medlemsstater, og, såfremt Eurocontrol tildeles denne opgave af EU, for EU-medlemsstaterne
            
            
               ii.analyse og udarbejdelse af rapporter (oplysninger) baseret på de indsamlede data (f.eks. ACE, PRR) for stater, der ikke er EU-medlemsstater, og, såfremt Eurocontrol tildeles denne opgave af EU, for EU-medlemsstaterne
            
            
               iii.gennemføre ESSIP (European Single Sky ImPlementation)/LSSIP (Local Single Sky ImPlementation) -processen, såfremt Eurocontrol tildeles denne opgave af Den Europæiske Union
            
            
               iv., herunder rapportering til ICAO om gennemførelsen af Global Air Navigation Plan (GANP) og opgradering af luftfartssystemets blokke (Aviation System Block Upgrades – ASBUs) og sikre koordinering med EU's rapporteringsmekanismer efter aftale med Den Europæiske Union
            
            
               v.indsamling af trafikdata og udarbejdelse af prognoser fra STATFOR.
            
            
               II. Centraliserede tjenester
            
            
               Det er Unionens holdning, at en beslutning om centraliserede tjenester skal udsættes på dette stadium.
            
            
               Unionen er i øjeblikket ikke i besiddelse af tilstrækkelige oplysninger til at vurdere indholdet af en sådan beslutning. En sådan beslutning kan foregribe fremtidige aktiviteter, der udføres af Eurocontrol, og påvirke Unionens aktiviteter på dette område negativt, navnlig hvad angår forskning i lufttrafikstyring i det fælles europæiske luftrum (SESAR).